दस प्रतिष्ठानों को नोटिस सरेंडर राशि व रिकार्ड बुलाया
नोटिस में वाणिज्यिक कर विभाग ने स्पष्ट किया है आपके प्रतिष्ठान पर टीम ने सर्वे और जांच की कार्रवाई 16 दिसंबर को की थी।
आयकर विभाग द्वारा लिए स्टेटमेंट, बनाई जब्ती और कितनी राशि आपकी ओर से सरेंडर की, इसकी जानकारी दें।
चालू वर्ष की लेखा पुस्तकों सहित वाणिज्यिक कर कार्यालय में उपस्थित हों।
नोटिस किया जारी
इनकम टैक्स विभाग की टीम ने ज्वैलरी दुकान संचालकों और बिल्डर्स समेत 10 जगहों पर सर्वे किया था। अतिरिक्त आय सामने आई थी। इस आय का आकलन किया जाएगा। इसमें सामान की खरीदी-बिक्री भी सामने आएगी। इस पर टैक्स लगाया जाएगा। इसीलिए सभी प्रतिष्ठानों को नोटिस जारी करके दस्तावेज लेकर उपस्थित होने का आदेश दिया है। आरडी तिवारी, जिला वाणिज्य कर अधिकारी
इन जगहों पर हुआ था सर्वे, मिली थी अतिरिक्त आय
16 और 17 दिसंबर को इनकम टैक्स की भोपाल से आई टीम ने शहर में 10 जगहों पर सर्वे किया था। सर्वे में साढ़े 23 करोड़ की अतिरिक्त आय उजागर हुई थी। मरोठी ज्वैलर्स से 1.1 करोड़, श्री मामाजी ज्वैलर्स से 4 करोड़, मामाजी ज्वैलर्स से 2 करोड़, अलंकार ज्वैलर्स से 1.7 करोड़, राज ज्वैलर्स की एक दुकान से 1.6 करोड़ और एक अन्य दुकान से 1 करोड़, आरएस के कंस्ट्रक्शन में 6 करोड़, बिल्डर योगेश मदान के दोनों ऑफिसों समेत प्राइवेट अस्पताल से 6 करोड़ की अतिरिक्त आय सामने आई थी।
भास्कर संवाददाता | बैतूल
हाल ही में शहर में ज्वैलरी दुकानों, बिल्डर्स और ठेकेदारों पर एक साथ इनकम टैक्स का सर्वे हुआ था। इस सर्वे में साढ़े 23 करोड़ की अतिरिक्त आय सामने आई थी। इस आय के उजागर होने के बाद अब वाणिज्यिक कर विभाग ने भी आय और सामान पर टैक्स वसूली की प्रक्रिया तेज कर दी है। वाणिज्यिक कर विभाग ने इन सभी 10 प्रतिष्ठानों को नोटिस जारी किए हैं।
भोपाल से आए इनकम टैक्स अधिकारियों के दल ने 16 और 17 दिसंबर को ज्वैलरी शॉप, ठेकेदार और बिल्डर्स के 10 प्रतिष्ठानों पर एक साथ सर्वे किया था। सर्वे के बाद साढ़े 23 करोड़ रुपए की अतिरिक्त आय सामने आई थी। इस कार्रवाई और आय के उजागर होने को आधार बनाते हुए वाणिज्यिक कर विभाग ने भी इन प्रतिष्ठानों को नोटिस जारी किए हैं। वाणिज्यिक कर विभाग ने मरोठी ज्वैलर्स, श्री मामाजी ज्वैलर्स, मामाजी ज्वैलर्स, अलंकार ज्वैलर्स, राज ज्वैलर्स की दो दुकानों, आरएसके कंस्ट्रक्शन और बिल्डर योगेश मदान को नोटिस जारी किए हैं। कार्रवाई से जुड़े दस्तावेज लेकर कार्यालय में उपस्थित होने का आदेश दिया है।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva mai_Deva hin_Deva hin_Deva